Teneba chirmanos que heban marchau de lugar antes que ell, y le contaban as comodidatz de a ciudat, y fillos que marchón pa estudear y nunca no i quison tornar. Atras casas vicinas heban íu vuedando-se, y os vicinos emigraus le calentaban a cabeza con una vida millor. A vida en Escartín yera dura. Se penaba pa tot. Pero a decisión yera muit difícil y a pospuso mientres que pudo; manimenos, heba de plegar-le o día a-on que s'habría de rendir a la evidencia.